gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6700, del 26-01-2012 (2012/269)

Notificació de la sentència dictada en el judici ordinari número 780/2010.
--------------------------------------------------------------------------

### Dades del document

Número de DOGV
:   6700

Data del DOGV
:   26-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/269


Organisme emissor
:   Jutjat de Primera Instància Número 19 de València

Tipus de document
:   Edicte

Notificació de la sentència dictada en el judici ordinari número 780/2010. [2012/269]  
Procediment ordinari 000780/2010  
De: Banco Bilbao Vizcaya Argentaria, SA.  
Procuradora: María Cristina Litago Lledó.  
Contra: Ivannova Sayuri Lascano Salazar.  
Procurador/a: -  
En aquest procediment ordinari, seguit a instàncies de Banco Bilbao Vizcaya Argentaria, SA, contra Ivannova Sayuri Lascano Salazar, s'ha dictat la sentència que, literalment, és com segueix:  
«Dispositiva  
Estime la demanda interposada per la representació processal de Bilbao Vizcaya Argentaria, SA, contra Ivannova Sayuri Lascano Salazar, i condemne la part demandada a pagar a la part actora la quantitat de 10.025,07 euros, més els interessos pactats del 20% des del tancament del compte el 20 de març de 2009, amb la imposició de les costes causades en aquest procediment.  
Contra aquesta resolució es pot preparar un recurs d'apel·lació dins del termini de cinc dies des que es notifique.  
Aquesta és la meua sentència, que pronuncie, mane i firme».  
I atés que la demandada esmentada, Ivannova Sayuri Lascano Salazar, es troba en parador desconegut, s'expedeix aquest edicte a fi que valga de notificació de forma deguda.  
  
València, 7 de desembre de 2011.- La secretària judicial: Marta Donet Casal.
Diari Oficial de la Generalitat Valenciana


Sumari del DOGV 6839, del 13-08-2012 (2012/7834)

Formalització del contracte número S/2/2012. Subministrament d'ordinadors personals per mitjà d' arrendament amb opció de compra (renting).
-------------------------------------------------------------------------------------------------------------------------------------------

### Dades del document

Número de DOGV
:   6839

Data del DOGV
:   13-08-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/7834


Data del document
:   03-08-2012

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Formalització del contracte número S/2/2012. Subministrament d'ordinadors personals per mitjà d' arrendament amb opció de compra (renting). [2012/7834]  
1. Entitat adjudicadora  
1.1. Organisme: Universitat d'Alacant.  
1.2. Dependència que tramita l'expedient: Subdirecció de Contractació.  
1.3. Número d'expedient: S/2/2012.   
2. Objecte del contracte  
2.1. Tipus de contracte: contracte de Subministrament.  
2.2. Descripció de l'objecte: subministrament d'ordinadors personals per mitjà d'arrendament amb opció de compra (renting).  
2.3. Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6770, de 9 de maig de 2012.   
2.4. Adjudicació: publicada en el perfil del contractant en data 10 de juliol de 2012.   
3. Tramitació, procediment i forma d'adjudicació  
3.1. Tramitació: ordinària.  
3.2. Procediment: obert.  
3.3. Criteris d'adjudicació: Oferta econòmica: 55 punts. Característiques tècniques: 40 punts. Altres millores: 5 punts.  
4. Pressupost base de licitació  
4.1. Base imposable: 152.542,37 euros. IVA: 27.457,63 euros. Import total: 180.000,00 euros.  
5. Adjudicació  
5.1. Data: 03 de juliol de 2012.   
5.2. Contractista: Algoritmos, Procesos y Diseños, SA  
5.3. Nacionalitat: Espanyola.  
5.4. Import d'adjudicació: Base imposable: 133.900,00 euros. IVA: 24.102,00 euros. Import total: 158.002,00 euros.  
5.5. Data de formalització del contracte: 18 de juliol de 2012.   
  
Alacant, 3 d'agost de 2012.- El rector, p. d., de firma de 9 de juny de 2012, el vicerector de Campus i Sostenibilitat: Rafael Muñoz Guillena.
Diari Oficial de la Generalitat Valenciana


Sumari del DOGV 6710, del 09-02-2012 (2012/1023)

Informació pública del pla de participació pública de l'estudi d' integració paisatgística d'instal·lació de xarxa aèria de baixa tensió a Vall de Gallinera.
-------------------------------------------------------------------------------------------------------------------------------------------------------------

### Dades del document

Número de DOGV
:   6710

Data del DOGV
:   09-02-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/1023


Data del document
:   17-01-2012

Organisme emissor
:   Ajuntament de la Vall de Gallinera

Tipus de document
:   Anunci

Descriptors 

:   * Vall de Gallinera, la
    * pla d'urbanisme
    * administració local

Informació pública del pla de participació pública de l'estudi d' integració paisatgística d'instal·lació de xarxa aèria de baixa tensió a Vall de Gallinera. [2012/1023]  
L'alcalde president de l'Ajuntament de Vall de Gallinera fa saber que, en data 17 de gener de 2012 i per Resolució d'Alcaldia número 9/2012, de la mateixa data, s'ha ordenat sotmetre a informació pública l'estudi d'integració paisatgística i el pla de participació pública annex presentat per la Comunitat d'Usuaris de Vall de Gallinera, per a la instal·lació d'una xarxa aèria de baixa tensió en Vall de Gallinera, als efectes previstos en l'article 15 del Decret 120/2006, d'11 d'agost, del Consell, pel qual s'aprova el Reglament del Paisatge de la Comunitat Valenciana, en relació amb els seus articles 13, 48, 52, 57 i concordants, per mitjà de la seua publicació al tauler d'edictes de l'Ajuntament i en el Diari Oficial de la Comunitat Valenciana.  
El dit pla definix l'estratègia de participació pública que ha d'acompanyar tot estudi d'integració paisatgística i la desenvolupa per a cada una de les fases del procediment d'elaboració.  
El punt de contacte per a obtindre informació serà l'Ajuntament de Vall de Gallinera, ubicat al carrer de la Carretera, 35, de Benialí en Vall de Gallinera, en les dependències de l'Oficia tècnica, en horari d'atenció al públic de 09.00 a 14.00 hores.  
Durant el termini de 15 dies hàbils des de la publicació del present anunci en el Diari Oficial de la Comunitat Valenciana, els interessats podran consultar l'estudi d'integració paisatgística i el pla de participació pública, així com presentar suggeriments i al·legacions.  
Cosa que es comunica per a general coneixement.  
  
Vall de Gallinera, 17 de gener de 2012.- L'alcalde: Francesc Miquel Cortell Camps.
Diari Oficial de la Generalitat Valenciana


Sumari del DOGV 6722, del 27-02-2012 (2012/1372)

Notificació de la interlocutòria dictada en el procediment de constitució de l'acolliment número 831/2011.
----------------------------------------------------------------------------------------------------------

### Dades del document

Número de DOGV
:   6722

Data del DOGV
:   27-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1372


Organisme emissor
:   Jutjat de Primera Instància Número 9 de València

Tipus de document
:   Anunci

Notificació de la interlocutòria dictada en el procediment de constitució de l'acolliment número 831/2011. [2012/1372]  
Constitució de l'acolliment 000831/2011  
Demandant: Generalitat Valenciana.  
Rafael Roselló Sobrevela, secretari del Jutjat de Primera Instància número 9 de València, mitjançant aquest edicte, faig saber:  
Que en les actuacions de constitució de l'acolliment, seguides amb el número 000831/2011, a instàncies de la Conselleria de Benestar Social, en data 1 de febrer 2012 s'ha dictat la interlocutòria la part dispositiva de la qual és com segueix:  
«S'acorda l'acolliment familiar simple dels menors durant un període de nou mesos amb la família seleccionada, la qual haurà de complir les obligacions inherents a la funció que se'ls atorga, sota la superior vigilància del Ministeri Fiscal.  
Contra aquesta resolució es pot interposar un recurs d'apel·lació en el termini de 20 dies comptador des de l'endemà de la notificació, segons la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el dipòsit previ de la quantitat de 50 euros en el compte de consignacions d'aquest Jutjat a Banesto número 4447 0000 00 0831 11».  
I perquè valga de notificació de forma deguda als progenitors, Juan Carlos Arcos Ruiz i Mónica Martínez Murcia, en parador desconegut, expedisc i firme aquest edicte.  
  
València, 2 de febrer de 2012.- El secretari: Rafael Roselló Sobrevela.
Diari Oficial de la Generalitat Valenciana


Sumari del DOGV 6926, del 19-12-2012 (2012/11059)

CORRECCIÓ d'errades de la Resolució de 3 de desembre de 2012, de la Universitat de València, per la qual es convoca concurs de mèrits per als funcionaris o funcionàries del grup A (subgrup A1) d'administració especial, escala tècnica superior de gestió cultural i patrimoni, per a cobrir el lloc de treball número 2276, director/a de gestió cultural de la Universitat de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6926

Data del DOGV
:   19-12-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/11715


Data del document
:   12-12-2012

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 3 de desembre de 2012, de la Universitat de València, per la qual es convoca concurs de mèrits per als funcionaris o funcionàries del grup A (subgrup A1) d'administració especial, escala tècnica superior de gestió cultural i patrimoni, per a cobrir el lloc de treball número 2276, director/a de gestió cultural de la Universitat de València. [2012/11678]  
Advertida una errada material en la publicació de la Resolució de 3 de desembre de 2012, publicada al Diari Oficial de la Comunitat Valenciana (DOCV) de data 11 de desembre de 2012, es procedeix a rectificar el següent:  
  
A la base cinquena de la convocatòria, barem, on diu:  
«El concurs de mèrits es resoldrà per l'aplicació del barem aprovat per la Junta de Govern de la Universitat de València, de 22 d'octubre de 1991, modificat per acord de Junta de Govern de 30 de juliol de 2012. Hi ha una còpia a la pàgina web del Servei de Recursos Humans (PAS)»;  
  
Ha de dir:  
«El concurs de mèrits es resoldrà per l'aplicació del barem aprovat per la Junta de Govern de la Universitat de València de 22 d'octubre de 1991, modificat per acord de Junta de Govern de 21 de juliol de 1998. Hi ha una còpia a la pàgina web del Servei de Recursos Humans PAS».  
  
València, 12 de desembre de 2012.- El rector, p. d. (DOCV 06.09.2012), el gerent: Joan E. Oltra i Vidal.
Diari Oficial de la Generalitat Valenciana


Sumari del DOGV 6833, del 03-08-2012 (2012/7338)

Informació pública de l'inici del procediment administratiu de resolució del programa d'actuació integrada de las unitats d'execució 10 i 11 del PRI Ximo de l'Almàssera (la Xara).
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   6833

Data del DOGV
:   03-08-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/7338


Data del document
:   28-06-2012

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * administració local
    * pla d'urbanisme

Informació pública de l'inici del procediment administratiu de resolució del programa d'actuació integrada de las unitats d'execució 10 i 11 del PRI Ximo de l'Almàssera (la Xara). [2012/7338]  
El Ple de l'Ajuntament, en sessió ordinària celebrada el dia 31 de maig de 2012, amb relació al programa d'actuació integrada de les unitats d'execució 10 i 11 del PRI Ximo de l'Almàssera, va adoptar l'acord que a continuació es transcriu:  
«Primer. Acordar l'inici del procediment administratiu de resolució del programa d'actuació integrada de les unitats d'execució 10 i 11 del PRI Ximo de l'Almàssera (La Xara), adjudicat a Real Promociones, SAU, per acord plenari de data 28 de gener de 2010.  
  
Segon. Que es sol·licite dictamen al Consell Superior de Territori i Urbanisme, i es realitzen les actuacions previstes en l'article 141 i següents de la Llei Urbanística Valenciana.  
Tercer. Notificar esta resolució a la mercantil interessada, així com a tots les persones interessades.  
Quart. Procedir a la publicació en el diari oficial corresponent.»  
  
Cosa que es fa pública, en compliment a l'acord adoptat.  
Esta publicació es realitza igualment als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, per als interessats que figuren com desconeguts, amb domicili ignorat, o bé intentada la notificació no s'haja pogut practicar.  
  
Dénia, 28 de juny de 2012.- L'alcaldessa presidenta: Ana Mª Kringe Sánchez.
Diari Oficial de la Generalitat Valenciana


Sumari del DOGV 6791, del 07-06-2012 (2012/5434)

Informació pública de l'estudi de detall per a l'ordenació de la parcel·la al barri del Llombo, on està ubicada la Universitat de València.
-------------------------------------------------------------------------------------------------------------------------------------------

### Dades del document

Número de DOGV
:   6791

Data del DOGV
:   07-06-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/5434


Data del document
:   28-05-2012

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * pla d'urbanisme
    * administració local

Informació pública de l'estudi de detall per a l'ordenació de la parcel·la al barri del Llombo, on està ubicada la Universitat de València. [2012/5434]  
El Ple de l'Ajuntament, en sessió la extraordinària celebrada el 27 de març de 2012, va acordar sotmetre a informació pública, pel termini d'un mes, l'estudi de detall per a la ordenació de la parcel·la al barri del Llombo, on està ubicada la Universitat de València, mitjançant la publicació d'un edicte en el Diari Oficial de la Comunitat Valenciana i un diari d'informació general editat a la Comunitat Valenciana, i entendre'l aprovat definitivament en el supòsit que durant el termini d'exposició pública no s'hi presenten al·legacions.  
Esta resolució té l'efecte suspensiu de l'atorgament de les llicències urbanístiques de parcel·lació, edificació i activitats (en aquella àrea objecte de l'estudi de detall).   
Durant este termini podrà examinar-se l'expedient a l'oficina tècnica municipal i presentar-se les al·legacions i suggerències que es consideren oportunes.  
  
Ontinyent, 28 de maig de 2012.- La regidora delegada de l'Àrea de Territori, Seguretat Ciutadana i Serveis Municipals (D 1754/2011, de 8 de juliol): Rebeca M. Torró Soler.
Diari Oficial de la Generalitat Valenciana


Sumari del DOGV 6707, del 06-02-2012 (2012/939)

Notificació de declaració de desistiment d'ajuda. Expedient número IMEREA/2011/7.
---------------------------------------------------------------------------------

### Dades del document

Número de DOGV
:   6707

Data del DOGV
:   06-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/939


Organisme emissor
:   Conselleria d'Economia, Indústria i Comerç

Tipus de document
:   Anunci

Notificació de declaració de desistiment d'ajuda. Expedient número IMEREA/2011/7. [2012/939]  
Davant de la impossibilitat de poder efectuar directament la notificació a les persones interessades i en compliment del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publiquen les següents notificacions a les persones que a continuació es detalla:   
Assumpte: notificació de declaració de desistiment d'ajuda.  
Sol·licitant: Aparteco, SL.  
Domicili assenyalat per l'interessat en la sol·licitud: residència La Sella c/ Marina Baixa, 9 bústia tenis E, 03796 Pedreguer (Alacant).  
Expedient: IMEREA/2011/7.  
Programa: Energies Renovables i Biocarburants.  
Convocatòria: Orde de 16 de maig de 2011 (DOCV núm. 6.530, de 27.05.2011).  
Data de resolució del director de l'Agència Valenciana de l'Energia (AVEN) de desistiment d'ajuda: 17 de novembre de 2011.  
Causes de desistiment:   
- No esmena de la documentació administrativa requerida (article 9 de l'Orde 9/2011, de 16 de maig, de la Conselleria d'Infraestructures i Transport).  
La resolució del director de l'AVEN és definitiva en via administrativa i contra esta podrà interposar-se recurs potestatiu de reposició davant del president de l'AVEN en el termini d'un mes, comptat des de l'endemà de la publicació en el Diari Oficial de la Comunitat Valenciana, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé recurs contenciós administratiu davant del Jutjat Contenciós Administratiu competent, en el termini de dos mesos comptat des de l'endemà de la publicació en el Diari Oficial de la Comunitat Valenciana, de conformitat amb el que preveu l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.   
  
  
València, 26 de gener de 2012.- El cap de l'Àrea d'Administració de l'Agència Valenciana de l'Energia: Alfonso Roselló Cardoso.
Diari Oficial de la Generalitat Valenciana


Sumari del DOGV 6830, del 31-07-2012 (2012/7245)

Convocatòria per a la provisió d'una plaça d'administratiu, com a personal laboral fix, vacant en la plantilla de personal i corresponent a l'oferta d'ocupació pública 2010.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   6830

Data del DOGV
:   31-07-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/7245


Data del document
:   11-07-2012

Organisme emissor
:   Ajuntament de la Nucia

Tipus de document
:   Anunci

Descriptors 

:   * Nucia, la
    * concurs administratiu

Convocatòria per a la provisió d'una plaça d'administratiu, com a personal laboral fix, vacant en la plantilla de personal i corresponent a l'oferta d'ocupació pública 2010.   
 [2012/7245]  
En el Butlletí Oficial de la Província d'Alacant número 130, de data 10 de juliol de 2012, apareixen íntegrament publicades les bases de la convocatòria per a la provisió d'una plaça d'administratiu, com a personal laboral fix, vacant en la plantilla de personal i corresponent a l'oferta d'ocupació pública 2010.  
Esta plaça té les següents característiques:  
Grup: C1; classificació: administració general; subescala: administrativa; classe: laboral fix; denominació: administratiu; adscripció: urbanisme; plaça número: 45.  
El termini de presentació de sol·licituds serà de 20 dies naturals comptadors des de l'endemà de la publicació d'este anunci en el Boletín Oficial del Estado.  
Els successius anuncis d'esta convocatòria quan procedisquen de conformitat amb les bases, es publicaran en el Butlletí Oficial de la Província d'Alacant i al tauler d'edictes de l'Ajuntament.  
  
La Nucia, 11 de juliol de 2012.- L'alcalde: Bernabé Cano García.
Diari Oficial de la Generalitat Valenciana


Sumari del DOGV 6922, del 13-12-2012 (2012/11940)

Informació pública de la modificació puntual del pla general d'ordenació urbana.
--------------------------------------------------------------------------------

### Dades del document

Número de DOGV
:   6922

Data del DOGV
:   13-12-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/11637


Data del document
:   19-11-2012

Organisme emissor
:   Ajuntament de Mislata

Tipus de document
:   Anunci

Descriptors 

:   * Mislata
    * administració local
    * pla d'urbanisme

Informació pública de la modificació puntual del pla general d'ordenació urbana. [2012/11858]  
En la sessió ordinària celebrada pel Ple de l'Ajuntament el dia 25 d'octubre de 2012 es va adoptar, entre altres, l'acord següent:  
1. Sotmetre a informació pública la modificació puntual del pla general d'ordenació urbana, per un termini d'un mes, per mitjà de la publicació dels corresponents anuncis en el Diari Oficial de la Comunitat Valenciana i en un diari no oficial d'àmplia difusió a la localitat.  
  
2. La modificació consistix en la incorporació d'un incís final a la norma 9.8, relativa a condicions higièniques dels patis (instal·lació d'ascensors), que literalment diu així:  
«No es considerarà, als efectes de còmput de la superfície mínima, l'espai ocupat per l'ascensor (quan s'instal·le sobre un edifici construït amb anterioritat a esta modificació) en tant la normativa d'àmbit supramunicipal ho permeta. En este cas serà requisit indispensable l'acceptació expressa a la seua instal·lació per part de tots i cada un dels titulars de vivendes que òbriguen dependències al pati».  
3. Durant el dit període, comptador des de la publicació de l'anunci d'exposició pública, podran formular-se al·legacions al contingut, i es trobarà depositat al Departament d'Urbanisme, tercera planta, de l'Ajuntament, plaça de la Constitució, número 8.  
4. Passat el termini anterior s'elevarà l'expedient al Ple de l'Ajuntament per a l'aprovació, amb la resolució d'al·legacions, si n'hi ha.  
  
  
Mislata, 19 de novembre de 2012.- L'alcalde: Carlos Fernández Bielsa.